CELEX: 52003XG0626(02)
Language: da
Date: 2003-05-13
Title: Rådets konklusioner af 13. maj 2003 om styrkelse af europæisk innovationspolitik

Avis juridique important

|

52003XG0626(02)

Rådets konklusioner af 13. maj 2003 om styrkelse af europæisk innovationspolitik  

EU-Tidende nr. C 149 af 26/06/2003 s. 0004 - 0006

Rådets konklusioneraf 13. maj 2003om styrkelse af europæisk innovationspolitik(2003/C 149/02)RÅDET FOR DEN EUROPÆISKE UNION,1. SOM HENVISER TIL- konklusionerne fra Det Europæiske Råds møde i Lissabon vedrørende strategien for senest i 2010 at gøre EU til den mest konkurrencedygtige og dynamiske videnbaserede økonomi i verden, en økonomi, der kan skabe en holdbar økonomisk vækst med flere og bedre job og større social samhørighed, og den videre udbygning af denne strategi på Det Europæiske Råds møder i Stockholm, Göteborg og Barcelona- Rådets konklusioner af 5. december 2000 om innovation som konkurrencefaktor- konklusionerne fra Det Europæiske Råds møde i Barcelona, hvori der blev opfordret til at sætte kraftigt skub i den generelle indsats inden for FoU og innovation i EU- konklusionerne fra Det Europæiske Råds møde i København vedrørende udvidelsen- Rådets konklusioner af 3. marts 2003 om fremme af iværksætterkultur og små virksomheder- bidraget fra Rådet (konkurrenceevne) til Det Europæiske Råds forårsmøde i 2003, der blev godkendt den 3. marts 2003- konklusionerne fra Det Europæiske Råds møde den 20.-21. marts 2003 i Bruxelles, hvori der tales om prioritering af innovation og iværksætterkultur, og hvori det understreges, at Europa skal gøre mere, for at idéer kan blive til reel nytteværdi,2. UDTRYKKER TILFREDSHED MED- Kommissionens meddelelse "Innovationspolitikken - en opdatering af EU's tilgang til Lissabon-strategien", som understreger innovationsbegrebets mange dimensioner- Kommissionens intentioner om at øge sine bestræbelser på at fremme en europæisk innovationspolitik, der bidrager til styrkelse af europæisk konkurrenceevne og fremskridt i retning af en videnbaseret økonomi,3. ERKENDER,- at innovationsbestræbelser bl.a. på baggrund af en stærk konkurrence mellem virksomhederne er en nøglefaktor med hensyn til at stimulere produktivitetsvækst og konkurrenceevne- at innovationsbestræbelser og teknologiske gennembrud er nøglefaktorer for at opnå en bæredygtig udvikling- at innovationsbegrebets fulde rækkevidde og betydning gør det nødvendigt at udvikle en bedre forståelse for drivkraften for innovation i en europæisk sammenhæng- at der i udvidelsen ligger et potentiale, som kan ændre EU's innovationsresultater betydeligt og således skabe nye muligheder og udfordringer- at EU skal forbedre innovationsklimaet for at udligne forskellen mellem EU og dens vigtigste handelspartnere- at virksomhederne er kernen i innovationsprocessen, og at innovationspolitikken skal have en positiv indvirkning på deres adfærd, deres kunnen og vilkårene for deres aktiviteter- at innovationspolitikken bør være del af en integreret ramme for politikker, der skal udvikle de europæiske virksomheders konkurrenceevne- at innovationspolitik, hvor det er relevant, bør suppleres med en sektorspecifik dimension bl.a. i forbindelse med specifikke teknologier- at adgang til finansiering er en nødvendig forudsætning for, at der kan skabes gunstige betingelser for innovative virksomheder, navnlig små virksomheder; Den Europæiske Investeringsbanks innovationsinitiativer vil kunne spille en væsentlig rolle hen imod dette mål- at sjette FoU-rammeprogram og udviklingen af det europæiske forskningsrum (EFR), herunder bedre synergi med europæiske initiativer og en koordineret fælles indsats såsom Eureka, skal spille en væsentlig rolle med hensyn til at fremme og stimulere innovation- at front- og spydspidsteknologier og strategisk betonede teknologier som f.eks. rumteknologi, avanceret informations- og kommunikationsteknologi, bioteknologi samt forsvars- og sikkerhedsrelateret FoU vil kunne spille en væsentlig rolle med hensyn til at stimulere innovation og konkurrenceevne- at udveksling af god praksis og erfaringer inden for EU samt en nedbringelse af hindringerne for innovation kan bidrage til at øge innovationsresultaterne i EU som helhed med henblik på at nå Lissabon-målene- at den fælles politiske indstilling, som Rådet vedtog den 3. marts 2003, sætter yderligere skub i EF-patentet, der er af vital betydning for beskyttelsen af intellektuel ejendomsret og for at stimulere innovation,4. UNDERSTREGER,- at innovation ikke blot er teknologisk innovation, men kan antage mange andre former, som f.eks. gennem udvikling af nye forretningskoncepter og nye metoder til distribution, markedsføring eller design og gennem organisatoriske eller præsentationsmæssige ændringer- at hurtigheden og effektiviteten af innovationens udbredelse i økonomien er kritisk for produktiviteten, den økonomiske vækst og jobskabelsen; avanceret elektronisk kommunikation er en effektiv drivkraft for informationssamfundet, som bidrager til dynamikken i denne proces- at virksomhederne må betragtes som centrale for innovation i Europa, og at små virksomheder bør kunne drage fordel af bedre erhvervsstøttetjenester, der letter adgangen til teknisk, finansiel og juridisk information og rådgivning- at oprettelsen af nye virksomheder som f.eks. nye teknologibaserede virksomheder (NTBV) og spin-off-virksomheder som f.eks. de virksomheder, der opstår i forbindelse med universiteter og private videnbaserede virksomheder, er en stærk drivkraft for innovation i mange sektorer, og at det er disse virksomheder, der ofte har et stort vækstpotentiale- at FoU og teknologioverførsel er vigtige for langsigtet økonomisk vækst, idet det samtidig erkendes, at de skal ledsages af foranstaltninger, der kan fremme en vellykket udnyttelse af resultaterne såsom prototyping, afprøvning og tilpasning, engineering, omorganisering og demonstration- at et velfungerende samarbejde mellem videnskab og industri er en af de vigtigste faktorer til fremme af innovation i virksomhederne- at erhvervsinvesteringerne inden for FoU og innovation i EU bør øges, så der gøres fremskridt hen imod Barcelona-målet om at nærme sig 3 % af BNP- at foranstaltninger, der støtter tilvejebringelsen af rammebetingelser såsom stærkt konkurrenceprægede markeder, velfungerende kapitalmarkeder (herunder seed-kapital og venture-kapital), efterspørgsel fra velinformerede forbrugere og befordrende lovgivningsmæssige rammer, fremmer innovation- at offentlige og private partnerskaber navnlig inden for FoU, bl.a. ved at bruge støtteinfrastrukturer såsom forskerparker og væksthuse for nye virksomheder, bidrager til effektiviteten af offentlige investeringer i innovation- at smidige, mobile og veluddannede menneskelige ressourcer er nødvendige for innovation, og at kvaliteten i uddannelserne, herunder også erhvervsuddannelserne, skal forbedres for at gøre fremskridt i retning af en videnbaseret økonomi,5. BEKRÆFTER, at udviklingen af en europæisk innovationspolitik især forudsætter- samspil med andre politikområder med henblik på at forbedre klimaet for innovative virksomheder- stimulering af større markedsdynamik, herunder forbrugeraccept af nye produkter og det nye fænomen "lead markets"- inddragelse af den offentlige sektor på grund af dens rolle som storaftager af nye produkter og tjenester (f.eks. e-forvaltning)- styrkelse af innovationspolitikkens regionale dimension, især ved at udvikle ekspertiseklynger,6. OPFORDRER MEDLEMSSTATERNE OG DE TILTRÆDENDE LANDE TIL- at opbygge og styrke deres innovationsstrategier, så de sikrer en velkoordineret tilgang på tværs af nationale og regionale myndigheder- at udforme politiske målsætninger for innovation, der afspejler deres respektive innovationssystemer og holdninger til, hvordan de bedst når frem til bedre innovationsresultater- at skabe nogle gunstige innovationsfremmende rammebetingelser og tage hensyn til det særegne ved små virksomheder- at forbedre indikatorerne inden for rammerne af en opgraderet europæisk resultattavle for innovation og fastlægge deres egne kvantitative og/eller kvalitative mål på frivillig basis- at tilskynde de nationale statistiske kontorer til at forbedre indsamlingen af sammenlignelige ajourførte statistiske data af høj kvalitet på innovationsområdet, samtidig med at der tages hensyn til, at det skal undgås at forøge den byrde, der pålægges virksomhederne i forbindelse med indsamlingen af data- at fremme innovation ved hjælp af de offentlige myndigheder, da det er dem, der leverer rådgivnings- og støttetjenester, fører love og administrative bestemmelser ud i livet og er storaftagere af produkter og tjenester- at tilskynde regionale og lokale myndigheder til at udvikle innovationsstrategier, der bygger på særlige regionale eller lokale stærke sider, og partnerskaber på tværs af grænserne, der inddrager alle relevante parter- at fortsætte deres bestræbelser på at forbedre innovative virksomheders adgang til finansiering til en konkurrencedygtig pris og overveje muligheden for, hvor det er relevant, at fremme innovation gennem forskellige former for politiske incitamenter- at omdirigere statsstøtte, hvor det er relevant, så den stimulerer innovation, under hensyntagen til, at den samlede statsstøtte skal nedbringes,7. OPFORDRER KOMMISSIONEN TIL- at sikre en velkoordineret tilgang til en europæisk innovationsstrategi, især ved at forbedre rammebetingelserne for innovation- at opgradere den europæiske resultattavle for innovation for at tage hensyn til innovationens mange dimensioner og øge sammenhængen mellem de forskellige igangværende politikbenchmarking-undersøgelser som f.eks. den europæiske resultattavle for innovation, resultattavlen for virksomheder og nøgletal for videnskab og teknologi- at tage hensyn til dens initiativers konsekvenser for virksomhedernes innovationsresultater, især små virksomheders- at styrke eksisterende procedurer og processer, så medlemsstaterne og de tiltrædende lande kan lære af hinandens erfaringer med at udvikle og gennemføre innovationspolitik- at støtte tilvejebringelsen af et innovationsfremmende klima, især ved at overveje, hvordan man i forbindelse med revisionen af fællesskabsrammebestemmelserne for statsstøtte bedst kan tage hensyn til markedssvigt med hensyn til frembringelsen af innovation og udbredelsen heraf- fortsat at støtte medlemsstaternes regionale myndigheders bestræbelser på at udforme innovationspolitikker- at støtte de tiltrædende lande, så de hurtigt kan udvikle deres innovationsrammer og udvide den europæiske resultattavle for innovation, så den dækker de tiltrædende lande i samme omfang som de nuværende medlemsstater- regelmæssigt at aflægge rapport om de fremskridt, der gøres, med hensyn til at styrke innovationspolitikken på nationalt plan og på EU-plan,8. OPFORDRER MEDLEMSSTATERNE, DE TILTRÆDENDE LANDE OG KOMMISSIONEN TIL- at samarbejde om en yderligere uddybning af analysen og drøftelserne om innovationsprocesser, -politikker og -resultater- på frivillig basis at sikre en passende koordination af innovationspolitikkerne på EU-plan, på nationalt plan og på regionalt plan- at styrke eksisterende processer inden for rammerne af situationsoversigten over innovation i Europa, så medlemsstaterne kan lære af hinandens erfaringer med udvikling og gennemførelse af innovationspolitik- at bidrage til at fremme innovation i den offentlige sektor ved at fremme uddannelses- og bevidstgørelsesaktiviteter vedrørende politikker og faktorer, der har betydning for virksomhedernes innovationsresultater- at udveksle god praksis og overveje at iværksætte initiativer, der på frivillig basis gør det muligt at foretage uafhængige vurderinger af de enkelte nationale programmer, ordninger og specialiserede støtteagenturer for innovationsfremme- at intensivere samarbejdet og skabe en ramme med fælles mål for styrkelse af innovationen i EU, herunder en vurderingsmekanisme til måling af de fremskridt, der er gjort, idet dog de nationale innovationssystemers egenart og de forskellige nationale strategier skal respekteres- at bestræbe sig aktivt på at indkredse, hvilke yderligere foranstaltninger der er nødvendige for at understøtte Rådets indsats med henblik på hurtige fremskridt hen imod gunstigere vilkår for innovationer i erhvervslivet, således at der kan ydes et effektivt bidrag til at nå Lissabon-målene.